สังคมข่าวหุ้น
ตลาดหุ้นไทยวานนี้ปิดที่ 1,635 จุด เพิ่มขึ้น 12.33 จุด ต่างชาติซื้อสุทธิ งบ Q1 ออกมาดีเกินคาดหนุน แนวต้านถัดไป 1,650 จุด
ตลาดหุ้นไทยวานนี้ปิดที่ 1,635 จุด เพิ่มขึ้น 12.33 จุด ต่างชาติซื้อสุทธิ งบ Q1 ออกมาดีเกินคาดหนุน แนวต้านถัดไป 1,650 จุด
24 พ.ค. 2565

หุ้นไทยยังไปต่อ
ตลาดหุ้นไทยวานนี้ปิดที่ 1,635 จุด เพิ่มขึ้น 12.33 จุด ต่างชาติซื้อสุทธิ งบ Q1 ออกมาดีเกินคาดหนุน แนวต้านถัดไป 1,650 จุด
ขายหุ้นกู้ปตท. พรรณนลิน มหาวงศ์ธิกุล ประธานเจ้าหน้าที่บริหารการเงิน บมจ.ปตท. (PTT) เสนอขายหุ้นกู้อายุ 7 ปี สำหรับผู้ลงทุนประชาชนทั่วไป อัตราดอกเบี้ย 3.25% ต่อปี กำหนดจ่ายดอกเบี้ยทุก 6 เดือน ด้วยอันดับความน่าเชื่อถือที่ระดับ AAA (tha) จากบริษัท ฟิทช์ เรทติ้งส์ (ประเทศไทย) จำกัด ซึ่งเป็นระดับสูงที่สุดสำหรับตราสารหนี้ที่ออกในประเทศไทย จองซื้อหุ้นกู้ได้ในระหว่างวันที่ 24-26 พฤษภาคม 2565 โดยกำหนดจองซื้อขั้นต่ำ 100,000 บาท ทวีคูณครั้งละ 100,000 บาท ไม่จำกัดมูลค่าการจองซื้อ ผ่านสถาบันการเงิน 5 แห่ง ได้แก่ ธนาคารกรุงเทพ ธนาคารกรุงไทย ธนาคารกรุงศรีอยุธยา ธนาคารกสิกรไทย และธนาคารไทยพาณิชย์ ผ่านทั้งช่องทางสาขาของธนาคารและช่องทางออนไลน์
ปิยจิต รักอริยะพงศ์ ประธานเจ้าหน้าที่บริหาร บมจ.เซ็ปเป้ จำกัด (SAPPE) ตั้งเป้าหมายรายได้ภายในระยะเวลา 5 ปี (2565-2569) เพิ่มขึ้นแตะระดับ 1 หมื่นล้านบาท ภายใต้การเติบโตจากธุรกิจ 4 ส่วน ได้แก่ 1.สร้างการเติบโตจากตลาดต่างประเทศ 2.สร้างการเติบโตจากตลาดในประเทศ 3. สร้างการเติบโตจากออลโคโค่ และ 4.สร้างการเติบโตจากการเข้าซื้อกิจการ
บิทคับ เอ็กซ์เชนจ์ เพิ่มเหรียญ เข้าสู่ระบบอย่างเป็นทางการ ได้แก่ Fantom (FTM), Chiliz (CHZ) และ The Graph (GRT) โดยมีกำหนดการเปิดระบบฝาก-ถอน และระบบเทรด (ซื้อ-ขาย) ดังนี้ Fantom (FTM) เปิดบริการฝาก-ถอน วันอังคารที่ 24 พฤษภาคม 2565 เวลา 13.00 น. และเปิดบริการซื้อ-ขาย วันพฤหัสบดีที่ 26 พฤษภาคม 2565 เวลา 13.00 น. เป็นต้น
คณาวุฒิ วรรทนธีรัช ประธานกรรมการบริหารและประธานเจ้าหน้าที่บริหาร บริษัท วันทูวัน คอนแทคส์ จำกัด (มหาชน) (OTO) มั่นใจธุรกิจอีสปอร์ตมาแน่ เชื่อหนุนฐานรายได้เติบโต สร้าง New S Curve ผลักดันผลงานโตแกร่ง ล่าสุดคว้า XERXIA Valorant เข้าสังกัดบริษัท ฟิจิตอล สเปซ ดีเวลลอปเม้นท์ หรือ PSD ซึ่งก่อนหน้านี้มีทีม PSG ROV ในสังกัดอยู่แล้ว พร้อมพัฒนาทีมในเกมอื่น ๆ อาทิ PUBG และ Free Fire เป็นต้น
ศิโรบล บุญถาวร ผู้จัดการฝ่ายอาวุโสการเงินองค์กรและนักลงทุนสัมพันธ์ บมจ.โกลบอล เพาเวอร์ ซินเนอร์ยี่ (GPSC) มั่นใจแนวโน้มผลการดำเนินงานไตรมาส 2/2565 จะเริ่มเห็นการฟื้นตัวขึ้น จากปัจจัยหนุนหลักสำคัญมาจากการที่โรงไฟฟ้า Glow Enerygy เฟส 5 กลับมาเดินเครื่องผลิตไฟฟ้าเต็มกำลังอีกครั้งตั้งแต่ต้นเดือน มี.ค.ที่ผ่านมา หลังจากปิดปรับปรุง โดยที่จะมีไฟฟ้าเข้าไปป้อนกลุ่มลูกค้าในนิคมอุตสาหกรรมมาบตาพุดเพิ่มขึ้น และผลักดันอัตรากำไร (มาร์จิ้น) ให้กับบริษัทเพิ่มขึ้นเฉลี่ย 150 ล้านบาท/เดือน และยังมีการปรับขึ้นค่า FT ในช่วงเดือน พ.ค.-ส.ค. 2565 ที่เข้ามาช่วยหนุนต่อผลการดำเนินงานในช่วงไตรมาส 2/2565
สมเกียรติ เมสันธสุวรรณ ประธานเจ้าหน้าที่บริหาร WHAUP เดินหน้าขยายพอร์ตโครงการไฟฟ้าพลังงานแสงอาทิตย์ ล่าสุดรับงานติดตั้ง Solar Rooftop โครงการเมกาบางนา (Megabangna) จำนวน 13 อาคาร พื้นที่หลังคารวม 62,000 ตารางเมตร ขนาดการผลิตไฟฟ้า 10 เมกะวัตต์ มูลค่า 245 ล้านบาท ของบริษัท เอสเอฟ ดีเวลอปเมนท์ จำกัด (SFD) ตอกย้ำแผนการขับเคลื่อนการขยายพอร์ตพลังงานหมุนเวียนอย่างต่อเนื่อง